钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《大衍义》第三
## 钦定古今图书集成/理学汇编/经籍典/第106卷 > 北魏关氏易传〈天水赵蕤注〉 > 《大衍义》第三

“《大衍》之数五十，其用四十有九，何谓也？”曰：“天数兆于
一，生于二，成于三。”

凡数不出乎三，此天地自然而立也。“三倍其究” ，亦此义也。“圆物围三则径一” ，以形言之也。律命吕应，不出三微，此以声言之也。画卦一体，不出三爻，此以易言之也。故《易》数大衍，卦一以象三，其归一耳。

此天地人所以立也。衍于五，成于六，偶于十，此五行
六爻、十日所以错综也。

五行生数即五，成数即六也。偶位五位偶合，故十也，六爻成数也。初上无定位，故五为尊位，十日为之以甲乙丙丁之类也。“错综” 谓布算因除，互相求数也。

《天一》数之兆也。

《水生天一》，《坎》中爻是也。

虽明其兆、未可以用也。“地二”数之生也。

“火生地” 二《离》中爻是也。

有生则滋，

《左传》曰：“物生而后有象，象而后有滋，滋而后有数。” 义与此同。滋犹滋蔓也。

乃可以推之也。

推策见数

《天》三数之极也。“极乎终则反乎始”，兼两之义也；

初应四，二应五，三应上，二体相应，故曰“兼” 也。

子曰：“兼三才而两之。”又曰：“六爻之动，三极之道也。”

以上文解系辞

五行，

具下文

《水》生乎一，成乎六，

《太元准易》。盖法于此。

“火生乎二，成乎七；木生乎三，成乎八。金生乎四，成乎
九；土生乎五，成乎十。独阳不生，独阴不成。”故天一必
待地六而成之，地二必待天七而成之。

不言“金木土” 者，省文。

其体虽五，而成必六。

体即“五行” 也，而数六虚也。

六者非他，天地生成之谓也。

人在其中矣

“天数五，地数五。”五者非他，参天两地之谓也。地二天
三，合而为五，其一不用者六，来则一去也，既成则无
生也。

“《如水》生一。” 至六则成六则一不用。其所实用为五矣。

有生于无，终必有始。

又广言“有无之理，终始之用，虑学者执一，故详广言之也。”

《既有则无》去矣。

《蕤》谓“言如晓则夜去矣，老则壮去矣，触类而明，无不然矣。”

故“《大衍》五十，其用四十有九”者，入有去无之谓也；

重叠解具下文

张彝问曰：“何谓入有去无？”子曰：〈关子〉“天生于阳，成于阴”，
阴成则阳去。

若一气生于十一月。成于四月。为正阳之月。然既成则无生。故必五月。阴有则阳无去之也。

“生于阴，成于阳”，阳成则阴去。

若一气生于五月，成于十月，为纯阴之月。然十一月阳既有矣，而阴无去之也。

六爻初上无位者，阴阳相去者也，天数以三兼二，

上兼下也

地数以二兼三。

下兼上也

奇耦虽分，错综各等。

奇耦分为一奇二耦、三奇四耦之类分也。“错综各等” ，谓上以三兼二，下以二兼三，等共五也。

五位皆“十”，《衍》之极也。

五行互为头，轮之皆至十极，为“五十” 也。

故曰《大衍》。

明《小衍》之，则止一而已矣。

彝曰：“然则其用何谓？四十有九，其一将不用乎？”子曰：
“有两大

物喻万事

必曰：“虚盈。”

此以日月言之，使门人易晓耳。

日往月来。

“日行迟，月行速” ，当望则相盈，过望则相虚。虽日月同其右转，然相望之际，则见日往西，月往东。

昼极则夜进，

此以“天轮” 言之也，亦“昼日夜月” 之义。

盈于此则虚于彼。

又解：“物不两大” 之义也。如相望之际，天轮昼时，则日盈于此，而月虚于彼矣；天轮夜时，则月盈于此，而日虚于彼矣。又如见日，则昼为此，夜为彼；见月，则夜为此，日为彼。

盈于小，必虚其大。

若月大尽则三十一日，小尽则二十九日。一岁本剩六日，而减出六日，为闰月。

此用所以不穷也。

每一岁，大之小之出十二日，二岁出二十四日，三岁成一月，馀六日，故“五岁再闰” ，循环无已也。

故曰：“其用四十有九也。”

言《揲蓍》本意，法象两仪，三才、四时并闰，一岁既馀，其日大衍，不穷其数。去一者，所以示其不穷也。

彝曰：“凡衍天地之数五十有五，今云五十，而又去其
一，何谓也？”

彝执滞于《蓍草》一物尔，未能弘通万类，故“感而未喻” ，又发问端也。

子曰：“蓍不止法天地而已，必以五行运于中焉。”

上文言“五位皆十” 是也。

大耦而言，则五十也，

上文谓“小衍” 则十，盖小耦尔，今言“大耦” ，则五十，是大衍也。

《小奇》而言则五也，

五无耦也

“凡天地之数，五十有五，奇耦小大”，俱言之尔。若举大
而去小，盈奇而虚耦，则小奇之五，大耦之一，皆盈而
不用。

小大耦共，去其六也。六犹耦六月减六日也。

彝书而藏之，叹曰：“吾乃知蓍可遗也。”

《神物》非谓蓍草，一物而已，盖圣人耳。

乾坤之策义第四

“《干》之策二百一十有六，《坤》之策百四十有四，何谓也？”
曰：“阳爻九，一爻三十六策；阴爻六，一爻二十四策。三
天两地，举生成而六之也。”

自生至成，不出乎六，分阴分阳，故十二为率，三其十二为《乾策》，二其十二为《坤》策。下文亦然。

三六而又二之，故三十六策为《干》。二六而又二之，故
二十四策，为《坤》。三其二十四与二其三十六，皆得七
十二焉。三其七十二，则二百一十六，《干》之策也。二其
七十二，则百四十四，《坤》之策也。

“三天两地” ，转相明也。

阴阳三五。

阳三阴二，相参成五，故曰“三五。”

每一五而变七十二候。

《七十二变》，其五也。

二五而变，三十六旬。

二五曰旬

三五而变，二十四气。

三、五、半月曰“为气。”

凡三百六十五，周而复始。

日行三百六十五度，一周天。

日月轨度积于馀分。

“一度一轨馀分” ，谓四分度之一也。

《六十出〈六〉》。

三年一闰多六日

以六五行，所以“成闰。”

每一六，以五行成月也。两其六五行，故“五岁再闰。”

《三百六十》者，岁功之用也；

举六甲成数，实用三百六十。

“《奇》六”者，虚一之义也。

上篇云“小奇之五，大耦之一” ，与此义同。

“夫生于一，成于六，一六相虚，三五为用”，自然之道也。

一六互相虚位，则卦爻六位于初上皆虚是也。六者举成数而虚之者也，其实用惟三惟五也。

圣人立策，衍数必举其三。

伏羲始画卦为三爻

两于《六》。

文王兼三才而两之，故六。

行于五。

五行布于六爻，初上必虚其一。

合于十。

两其五行

积算倍蓰，虽万变不出此数也。

张彝问曰：“二篇之策万有一千五百二十，当万物之
数，岂亦三天两地乎？”子曰“何谓不然？爻所以著象，策
所以推数，象六数五，三天两地。”

“体象” ，定位也。“数变” ，推移也。

先“三十而六之”，

三天也

一百八十，又二而六之，

两地也

一十有二，合百九十二，故二篇共三百八十四爻。

此《解爻》所以“著象” 者也。

阳爻六，一爻三十六策，六爻二百一十六策。先三之
百八十爻，得六千四百八十策，又二之十二爻，得四
百三十二策，共六千九百一十二策。《阴爻六》，一爻二
十四策，六爻百四十四策。先三之一百八十爻，得四
千三百一十策，又二之十二爻，得二百八十八策，共
四千六百有八策。是二篇合之一万一千五百二十。
盖举盈数而溢之也。

万数象万物之大略也。溢，谓万外有千百十一也。

《万溢》千，千溢百，百溢十，十溢一。

此“一、十、百、千、万” ，盖五之义也。二篇独无一者，亦虚之义。

溢，过算也，谓过虚也。凡过盈为溢，不及盈为虚。

上下转相明也